Maarja kroonimine

Maarja kroonimine on ikonograafiline süžee, mis lähtub katoliku kiriku ettekujutusest neitsi Maarja taevassevõtmisest ihu ja hingega ning tema kroonimisest seal.

Ettekujutusega Maarja kroonimisest seostuvad Maarja epiteedid "Kuninganna", "Taeva kuninganna" ja "Inglite kuninganna", mis esinevad alates 12. sajandist Maarjale pühendatud hümnides ja palvetes, samuti jutlustes ja teoloogilises kirjanduses. Maarja kroonimisele pühendatud tähtpäev katoliku kirikus on 22. augustMemorial of the Queenship of the Blessed Virgin Mary. - catholicculture.org või 31. mai The Feasts of Our Lady. - catholictradition.org31. mai – Pühim Neitsi Maarja, Kuninganna. - Pärnu Eliisabeti kogudus

Süžee muutus tavaliseks varagootikas, see on küllalt sage 14. sajandi alguse Itaalia tahvelmaalidel kõrvalaltarite või Maarja kabeli jaoks. Kroonitud Jumalaema on kujutatud ka Venemaa 18. sajandi õigeusu ikoonidel, mõnikord kroonituna kahe ingli poolt.

 Allikad 
Maarja surma, matuste ja kõige järgneva kohta puudub informatsioon evangeeliumides, taevaminek ja kroonimine on ajalises plaanis viimane kirjalikult fikseeritud teave tema elustM. Kurisoo. Neitsi Maarja. Naine, ema, kuninganna. - Pööning, mis aga on apokrüüfiline pärimus. Esimesed tekstid Maarja surma (ehk Jumalaema uinumise) kohta  ja selle püha tähistamise kohta pärinevad 5.-7. sajandi kirikuisadelt. 7. sajandisse ulatub pärimus Maarja taevasseminekust ja sellest, kuidas ta heitis apostel Toomale oma vöö; see polnud kiriku poolt kinnitatud dogma 1950. aastani.The Feast of the Assumption. - Catholic Encyclopedia

Keskaja teoloogid pidasid piibli viiteks Maarja kroonimisele osi Ülemlaulust ja psalmidest: Ülemlaulu salmis 4:8 ("Tule minuga Liibanonilt, pruut, tule minuga Liibanonilt!"Ülemlaul. - piibel.net) samastab allegooriline eksegees kõneleva peigmehe Kristusega, kes kutsub pruuti enda juurde saama osa taevasest õndsusest. Psalmis 45 on värssi "[...] kuninganna seisab su paremal käel Oofiri kullas."Psalm 45. - piibel.net tõlgendatud Maarja osavõtmisena taevariigi valitsemisest. Vanas Testamendis loetakse selle ettekuulutuseks ka kirjakohta Esimeses Kuningate raamatus, kus Saalomon paneb oma ema Batseba istuma aujärje kõrvale oma paremale käele (1 Kn 2:19Esimene Kuningate raamat. - piibel.net).

Ilmutusraamatu kirjeldus naisest, kes on "riietatud päikesesse, ning kuu tema jalge all, ning pärg kaheteistkümnest tähest tema peas" (Ilm 12:1–7)Johannese ilmutus. - piibel.net ja kes lohe eest põgenedes sünnitab tulevase valitseja Jumala troonile, on mõjutanud Maarja ikonograafiat, keda kujutatakse eriti Lääne-Euroopa kunstis kuusirbil seismas ja tähepärjaga; need detailid võivad esineda ka Maarjat kui Taeva kuningannat kroonituna kujutavatel pühapiltidel.

Uuemas teoloogias nähakse Maarjat uskliku inimese võrdkujuna ja Maarja kroonimist nähakse taevaliku au osakssaamisena Jumalalt kõigile, kes usuvad.

 Ikonograafia 
Stseeni ülesehituse ja kompositsooni järgi saab Maarja kroonimise ikonograafia jagada laias laastus kolmeks:
 Jeesus Kristus kroonib Maarja - varaseim kujutusviis, pärineb kõrgkeskajast, sageli raiddekoorina katedraalide tümpanonidel, samuti Itaalia varagooti ja vararenessansi tahvelmaalis
 Püha Kolmainsus kroonib Maarja - kujutusviis levinud alates hiliskeskajast, ka Põhjamaade renessansis, hiljem barokis
 Inglid kroonivad Maarja - hilisgootikas ja renessansis

 Eesti kunstis 
Eesti keskaegses kunstis esineb Maarja kroonimise motiiv Niguliste pealtari retaablil, puuskulptuuris stseenina ülemise pühakuterea keskel (alumise rea keskel otse selle all on Anna ise kolmas), kus Maarja istub Kristuse kõrval aujärjel juba kroonituna ja Kristus õnnistab tedaNiguliste kiriku peaaltari retaabel. - nigulistemuuseum.ekm.ee. Ka on puuskulptuuris Maarja kroonimise stseen olnud Kaarma kiriku keskaegsel altaril, millel põlvitavat Maarjat kroonib Kolmainsus kuninglikus rüüs Jumal-Isa, purpurmantlis ja okaskrooniga Kristuse ning väikese inglina kujutatud Püha Vaimu kujulMida õpetab luterlik kirik neitsi Maarja kohta? - Meie Kirik, 13. august 2022.

Michel Sittowilt on pärit kaks selle süžeega maali: "Neitsi Maarja taevassevõtmine" (u 1500–1504; Rahvusgalerii, Washington)G. Koppel. Michel Sittow. Eesti maalikunstnik Euroopa õukondades. Tallinn, 2018, millel inglid kroonivad avaneva taeva taustal kuusirbil seisva palvetava Maarja, ja Isabel I altarilt pärit "Neitsi kroonimine" (u 1496–1504; Louvre), millel Maarja põlvitab Kolmainsuse aujärje ees ja inglid hoiavad tema pea kohal krooniCoronation of the Virgin. - Web Gallery of Art.

 Viited 

Kategooria:Neitsi Maarja
Kategooria:Kristlik ikonograafia